text: نئیدہلی،06جولائی۔نائب صدر جمہوریہ ہند جناب ایم وینکیا نائیڈو نے کہا ہے کہ انڈومان ونکوبار کے خوبصورت جزائر نہ صرف قدرتی مناظر کی عکاسی کرتے ہیں بلکہ ہندوستان کی ہمہ ثقافتی ، ہمہ مذہبی اور ہمہ لسانی سماجی تانے بانے کی ایک چھوٹی کائنات پیش کرتے ہیں ۔ جناب وینکیا نائیڈو پہلی بار پورٹ بلئیر میں آمد پر ، پورٹ بلئیر میونسپل کارپوریشن کی جانب سے اپنے اعزاز میں اہتمام کی جانے والی شاندار تقریب استقبالیہ کے حاضرین سے خطاب کررہے تھے ۔جزائر انڈومان ونکوبار کے لیفٹیننٹ گورنر ایڈمرل ڈی کے جوشی پورٹ بلئیر کے رکن پارلیمان جناب بشنو پدارے اوردیگرسرکردہ شخصیات بھی اس شاندار تقریب استقبالیہ میں شامل تھیں ۔